पाएं अपने शहर की ताज़ा ख़बरें और फ्री ई-पेपरडाउनलोड करें
डिप्टी कमिश्नर बी श्रीनिवासन की फर्जी फेसबुक आईडी बनाकर उनकी फ्रेंड लिस्ट में शामिल लोगों से पैसे मांगने वाले अज्ञात व्यक्ति के खिलाफ थाना सिविल लाइन में डीसी बठिंडा के पत्र के आधार पर एफआईआर दर्ज कर ली है। डीसी ने एसएसपी के ध्यान में उक्त मामला लाकर अज्ञात व्यक्ति पर केस दर्ज करने के बाद आरोपी को ट्रेस कर गिरफ्तार करने के निर्देश दिए हैं।
लंबे समय से सक्रिय है गिरोह: बता दें कि लंबे समय से लोगों की फेसबुक उनकी ही तस्वीरें को कॉपी कर उनके नाम से फर्जी फेसबुक आईडी बनाने वाला गिरोह सक्रिय है। इस गिरोह के लोग फर्जी फेसबुक आईडी बनाकर संबंधित व्यक्ति की फ्रेंड लिस्ट में शामिल सभी लोगों को पहले फ्रेंड रिक्वेस्ट भेजते हैं और उसके बाद मैसेंजर से पहले हाल-चाल पूछते हैं और उसके बाद इमरजेंसी में पैसों की जरूरत पड़ने की बात कहते हुए पांच से 10 हजार की डिमांड करते हैं।
बठिंडा के कई लोग इस तरह की ठगी का शिकार भी हो चुके हैं और कई लोग ठगी का शिकार होते होते बच भी गए हैं। इसी साइबर ठग गिरोह के सदस्यों ने बठिंडा के डीसी के नाम से फर्जी फेसबुक आईडी बनाकर उनकी फ्रेंड लिस्ट में शामिल लोगों से इमरजेंसी पैसों की डिमांड की। एक व्यक्ति ने तुरंत इसके बारे में डीसी बठिंडा से संपर्क किया। तब पता चला कि उन्होंने इस तरह की कोई डिमांड नहीं। डीसी ने तुरंत अपने फेसबुक अकाउंट से संदेश जारी करते हुए कहा कि किसी ने उनके नाम से फर्जी फेसबुक आईडी बना ली है और अगर किसी तरह का कोई मैसेज उनकी आईडी से आता है तो उसे इग्नोर किया जाए। डिप्टी कमिश्नर बठिंडा ने इस मामले में कार्रवाई के लिए एसएसपी बठिंडा को पत्र लिखा। एसएसपी भूपिंदरजीत सिंह विर्क का कहना है कि एफआईआर दर्ज कर ली है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn